‘Ekonomiese beleid lei tot afleggingsbloedbad’ | Maroela Media
Argieffoto (Foto: Emir Krasnić/Pixabay)
“Terwyl maatskappye talle uitdagings in plaaslike en internasionale markte voorhou as redes vir afleggings, word daar ook aanhoudend aangevoer dat beter elektriese en vervoertariewe nodig is om met internasionale kompetisie mee te ding,” sê Willie Venter, adjunkhoofsekretaris van metaal en ingenieurswese by Solidariteit. “Die regering maak dit onmoontlik vir maatskappye om met internasionale mededingers te kompeteer as gevolg van sy rol in verhoogde produksiekoste, wisselvallige elektrisiteitsvoorsiening en die verhoging van elektrisiteitstariewe, wat die hoofoorsake vir die afleggings is.”
Ná ŉ rampspoedige 2019 binne die vervaardigingsbedryf waartydens meer as 7 000 afleggings plaasgevind het, duur die afleggingsbloedbad voort met Samancor Chroom sowel as Glencore Alloys wat albei op 17 Januarie 2020 aangekondig het dat hulle onderneem om onderskeidelik sowat 600 en 665 werknemers af te lê.
Konsultasiedatums met beide Samancor en Glencor sal bevestig word. “Solidariteit sal alles in sy vermoë doen om te verseker dat ons lede se belange beskerm word en die impak sover moontlik beperk word. Na die ‘afleggingsbloedbad’ in 2019, met talle bekende maatskappye in die Suid-Afrikaanse vervaardigingsbedryf wat duisende werknemers werkloos gelaat het, voorspel die nuutste aankondigings deur Samancor en Glencor niks goed vir wat na verwagting ŉ baie moeilike 2020 gaan wees nie.”
Hoekom verbaas wees? Die leiers het dan nie n plan nie. Onbevoegdes kry die werk en die met vaardighede word uitgewerk. Laat die BEE hulle byt waar dit dit seermaak, aan hul salarisse, net soos by Telkom, SAL, PRASA en ander staatsinstansies wat bankrot is!
Anc soek heeltyd beleggings van die weste maar plaaslik word kundige mense verjaag deur bee ….DOM !
Hierdie is net ‘n plan om vir die chinese plek te maak en dan is ons terug by goedkoop arbeid waaroor hulle nou so staak.
DAVOS DAVOS DAVOS …maar geen krag in SA ….wie by sy posetiewe verstand sal hier kom bele as daar nie krag is en met bee ….WIE ! ? !
SEB is weer op die voorgrond.. waarom nie n oop mark stelsel terug bring sodat goedere en dienste wees op tyd gelewer word teen kompiterende pryse, maar nee my maaitjie moet werk kry oor sy kleur